
PERSONATJ ES 


Sila,  filla  de 
Mateu. 

Sisquet,  jove  foraster. 
Faló,      id.  id. 
Pauet,     id.  id. 
Xich,      id.  id. 
Quel,      id.  id. 
Notari,  senyor  estentís. 
Secretari,  (no  parla). 
Nunci. 

Gent  del  polie  y  forasters  (que  no  parlen) 


NOTA.— Aquesta  obreta  havia  sigut  publicada  ab 
el  títol  de  Un  gepich  cantant  victorià,  pero  à  prechs  de 
molts  aficionats  ha  sigut  reformada  y  batejada  de 
nou,  poguent  dir  que  avuy  està  à  1*  altura  del  gepe- 
rut mes  elevat. 


Es  propietat  dels  autors,  que  fs  reserven  tots  els 
drets.  La  Sociedad  de  Autores  Espanoles  y  els  seus  re- 
presentants son  els  únichs  autorisats  pera  '1  cobro  de 
drets  de  representació. 

Queda  fet  el  corresponent  dipòsit. 


ACTE  UNICH 


L*  escena  representa  una  plassa  de  poble;  ú.  la  dreta  la  entra- 
da de  una  casa  de  pagès  ab  banch  à  la  porta.  La  tal  plassa  guar- 
nida ab  banderes  y  sarrell  de  paper.  Dreta  y  esjuerra  del  actor. 

ESCENA  PRIMERA 

Al  aixecarse  41  teló  es  veu  molta  animació;  alguns  rotllos  d'  homes 
y  dones  (si  n*  hi  ha)  ballant  una  saidana  que  acompanya  el 
piano,  si  no  hi  ha  cobla. 

SISQUET,  FALÓ,  XICH  y  QUEL. 

Sisquet.  Bravo,  Men..,  que  se  recita! 
Faló.      Un  altra! 

Xich.  No;  ja  n'  hi  ha  prou. 

Sisquet.  Visca  la  sardana! 
Tots.  Visca! 
Quel.      Molt  bé;  que  visca  tothom, 

pro  no  n*  hi  ha  per  tant. 
Sisquet.  Si,  home, 

la  sardana  abans  que  tot. 

Si  no  balléssim  sardanes 

vaya  una  festa  major! 
Faló.      Ab  aquesta  avuy  ne  porto 

de  ballades  vintinou. 
Xich.      Vos  sou  un  gran  sardanista. 
Faló.      Al  meu  poble  ho  saben  prou; 

per  la  sardana  revessa 

desafio  à  qualsevol. 
Sisquet.  Qué  balleu  el  ball  del  ciri? 
Faló.      Prou;  y  el  de  la  espelma  y  tot      (Tots  riuen  ) 
Sisquet.  Y  el  ball  rodó  y  el  ball  plà? 
Faló.      També;  fins  el  de  corcoll.  (Tots  riuen.) 

•Quel.      Donchs,  à  mí,  doneume  un  xótis 

ó  una  americana;  pro 

d'  aquellas  tan  gronxadisses, 

aixís;  que  un  s'  hi  entrega  tot...  (balant.) 

Y  si  pot  sé  ab  una  mossa 


671360 


ben  maca  y  de  bons  crostons. 
Xich.       Es  lo  que  hi  falta  aquest  poble, 

mosses  guapes. 
Sisquet.  Horae  aixó 

ja  m'  ho  sabreu  dí  à  la  tarde 

al  envelat;  mireu,  jo 

poso  à  una  casa  que  'n  diuen 

à  cal  Caixal  Corcat:  donchs, 

allí  tenen  tres  mossetes 

que  no  hi  vist  res  tan  hermós. 

Noy  de  noy,  quines  caretes 

més  daixós...  y  més  d4  allós; 

fins  m'  han  dat  un  esmorsar 

que  us  ho  hauríeu  llepat  tot... 

He  menjat  perdiu  ab  bròquil 

y  Anech  ab  macarrons. 
Faló.  Donchs  tindrém  canari. 
Xich.  Vaya! 

S'  ha  de  veure  tot  aixó. 
Quel.      Jo  tindria  d'  anà  à  veure 

una  tia  meva,  pro 

no  hi  aniré,  perquè  sempre 

m1  atipa  no  més  cl'  arrop, 

y  ab  tanta  llepissamenta 

després  m'  enganxo  per  tot. 
Sisquet.  Qae  no  habeu  sentit  la  crida 

que  per  aquí  fa  el  Nunci? 
X.  F.  Q.  No. 
Sisquet.  Diu  que  una  Marquesa,  dona 

trenta  mil  duros  de  dot 

à  una  noya  dk  aquest  poble; 

pro  ha  de  se  ab  la  condició 

que  's  casi  ab  un  geperut. 
X.  F.  Q.    Je...  je...  je  ..  es  graciós  aixó.  (Riuen.) 
Sisquet.  Aixís  ho  fa  sabé  '1  Nunci; 

mireu,  ara  ho  sabrem  prou 

que  vé  cap  aquí. 
Faló.  Es  vritat. 

Xich.      A  veure  que  dirà,  donchs. 


ESCENA  II 

Els  mateixos  y  el  NUNCI  que  's  posa  al  mítj  de  1'  escena,  toca  la 
trompeta  y  el  jovent  lo  volta. 

(Ab  cantarella  pròpia. ) 

Nunci.     «Qualsevol  y  qualsevulga 
que  hagi  trobat  una  clau 
de  rellotje,  que  s  va  perdre 
abans  d1  ahir  cap  al  tart, 
farà  '1  favor  de  tornaria 


à  cà  V  Antònia  del  Pà.  ^ 

Al  que  la  presenti,  siga 

home,  dona,  xich  ó  gran, 

se  li  donaran...  les  gràcies 

y  un  bon  gotet  de  ví  blanch.» 
Sisquet.  Y  res  més?  Es  poca  cosa. 
iNíuNci.     Vol  fer  el  favor  de  callar? 

«Gran  funció  per  aquest  vespre 

k  n'  el  teatro  de  baix: 

la  zarzuela  Nina  mentre 

y  el  gran  drama  catalàn 

El  lloro  de  la  madrastra; 

por  fin  de  fiesta  se  harà 

una  pieza  titulada 

que  se  'n  diu  Sedes  al  cap; 

entrada  vinticinch  cèntims, 

y  pe  is  forasters...  un  ral.» 
Faló.      Bravo!  Aixó  và  per  nosaltres. 
Kunci.     Vol  fer  el  favor  de  callar? 

«La  Marquesa  de  Montjepa 

que  và  morí  '1  mes  passat, 

và  deixar  trenta  mil  duros 

à  la  Sila  de  cal  Tap, 

ab  la  condició  precisa 

que  s'  había  de  casar 

ab  un  geperut,  posantse 

per  obligació  formal, 

que  i  pretendent  no  podia 

ser  cap  papioli:  6  més  clà, 

cap  fill  de  Papiol:  avuy 

à  les  dotze  's  fallarà.» 
«Quel.     Ja  son  dos  cuarts  à  la  vora. 

(Mirantse  '1  rellotje.) 

ISíunci.     Vol  fer  el  favor  de  callar? 

«Es  inútil  presentarse 

si  no  son  ben  esguerrats.» 
Sisquet.  Bravo,  titella! 
Faló.  Muy  bien! 

Nunci.     Ara  ja  podeu  parlar. 
*Quel.      Ahont  es  à  cal  Tap? 
Nunci.  Mira, 

es  aquesta  casa. 
<2uel.  Gràcies. 
.Nunci.     La  teniu  devant  del  nas. 

(Se  'n  và  seguit  del  poble  que  ha  vin- 
gut ab  ell.) 

ESCENA  II  í 
Els  mateixos,  menys  el  NUXCI. 

Sïsquet.  Sabeu  qu'  es  un  cas  molt  cèlebre! 
Faló.      Y  tal  home:  es  una  ganga 

pe  'ls  gepichs,  [trenta  mil  duros! 
Sïsquet.  Si  jo  ho  fos,  de  bona  gana 

m'  hi  presentava. 
Faló.  Ja  ho  crech, 

jo  també. 
Xich.  Jo  fóra  un  altre. 

Quel.      Donchs  jo,  ja  hi  hauria  anat 

si  fos  carregat  d'  espatlles. 
Sïsquet.  Jo  donaria  deu  duros 

per  tenir  V  esquena  inflada. 
Xich.      Ben  mirat,  aixó  que  tinga 

una  nuya  de  casarse 

ab  un  geperut,  jo  trobo 

qu'  es  mal  fet. 
Sïsquet.  ;Que  sou  pavana! 

jo  trobo  que  '1  qu4  es  mal  fet 

es  el  geperut.  (<*Y  si  anava 

jo  mateix  à  fels*  hi  creure?...) 
Faló.      (\Y  si  jo  m'  hi  presentaba!...) 
Xich.      (;Y  si  'm  manya  jo  'm  posés!...) 
Quel.      (Potsé  ab  una  martingala 

ho  faré  creurer;  sí,  sí.) 
Sïsquet.  jMalvinatje  '1  nas  del  diable! 

Jo  'n  conech  un  de  gepich; 

me  'n  vaig  avisarlo.  (Se  <n  và\) 

Faló.  Calla: 

jo  un  altre  també  (n  conech 

que  té  un  gep  com  una  casa; 

me  'n  vaig  à  dirli.  (Se  'n  và\> 

Xich.  També 

jo  'n  conech  un;  vaja,  alante. 
Quel.      Y  jo  un  altre,  es  un  que  '1  gep 

li  va  bastant  bé  à  la  cara. 

(Bah,  bah,  per  trenta  mil  duros 

val  la  pena  d'  esgarrarse.)  (Se  <n  và.) 


ESCENA  IV 
MATEU  y  SILA,  sortint  de  la  casa. 

Mateu.    Ah,  ja,  ja:  sembla  que  '1  Xunci 
ha  cumplert  bé  la  paraula; 
li  vaig  dí:  aneu  fent  la  crida 
pe  'ls  pobles  de  la  comarca 

y  la  darrera  vindreu 

à  feria  devant  de  casa, 

que  com  hi  hà  molts  forasters, 

pues  s'  ho  porta  la  diada... 
Sila.       ;Ay!  ipare!  jo  aquesta  cosa 

no  sé,  no  puch  empassaria. 

Qu'  hagi  de  ser  geperut, 

aixó,  aixó,  es  lo  que  m'  espanta! 

Vaja,  per  mi  la  Marquesa 

va  ser  poch  considerada. 
Mateu.    Noya,  son  trenta  mil  duros: 

y  avuy  que  tot  va  tan  magre 

aixó  es  una  fortuneta; 

es  à  dí,  una  fortunassa! 
Sila.       iQué  dirà  la  gent?  La  noya 

que  te  mes  anomenada 

de  Papiol,  casarse  així... 
Mateu.    Ja  hi  anirà  acostumantse, 

pró,  aixó  sí;  encar  que  sentis 

anant  junts,  que  la  canalla 

cridi:  iToca  ferro!  èAhont  vas 

tant  carregat?  <?Potsé  passes 

contrabando?  Tu,  muixoni, 

sens  fer  cas  de  cap  paraula 

t'  ho  tires  tot  à  1'  esquena. 
Sila.       Just:  perquè  à  mí  'm  surti  un  altre 

gep;  vaja  que  aixó  es  molt  trist. 
Mateu.    Qué  dimontri;  un  cop  casada 

potser  trobarém  un  medi 

de  buydarli. 
Sila.  iQué  diu  ara! 

Mateu.    Si,  dona,  ó  be  de  tallarli. 
Sila.  éCóm? 
Mateu.    ^No  hi  ha  metjes  que  tallen  . 

ulls  de  poll?...  Del  mateix  modo... 
Sila.       Calléu,  feu  esgarrifarme. 
Mateu.    Mira,  ja  s'  acosta  1*  hora, 

y  si  acàs  ne  vé  algún  altre 

que  t'  agradi  més  que  aquells 

que  van  vení  ahí  la  tarde... 
Sila.       Escolteu  &y  si  tornéssim 

à  llegí  '1  testament? 
Mateu.  Vaja; 

ab  aquesta  me  V  hauràs 

fet  llegí  setse  vegades. 
Sila.       Es  que  à  mi  'm  sembla  impossible. 
Mateu.   Bueno  donchs,  escolta  y  calla. 

(Se  treu  el  testament  de  la 
butxaca  y  llegeix.) 

«En  la  ciudad  de...»  Be,  etcetra: 
aixó  no  interessa  gayre, 


—  10  — 


»Ante  mi  el  notario  de 

»este  colegio,  Juan  Llaunas, 

»ha  comparecido  dona 

»Rita  Anguila,  apellidada 

»la  Marquesa  de  Montjepa, 

» viuda  de  su  esposo... 
Sila.  i Y  ara! 

Mateu.    Bueno,  bueno;  aném  al  grà: 

»Y...  ha  dicho  que  deseaba 

»que  estando  en  plena  salud... 
Sila.       ^Pró  no  es  morta? 
Mateu.  Be,  calla: 

»Para  cuando  llegue  la  hora... 
Sila.       Ditxosa  hora,  be  prou  tarda. 
Mateu.    Y  lo  siguiente:  ija  hi  som! 

«Primero:  A  Dios  dejo  mi  alma... 

Bueno,  aixó  ja  se  suposa. 

«Segundo:  dejo  y  lego...  iAra! 

«heredera  universal 

»à  la  joven  Sila  Tapias, 

»de  ciento  cincuenta  mil 

«pesetas»  La  cosa  es  clara, 

son  trenta  mil  duros  justos. 
Sila.       óQue  més? 

Mateu.  «Debe  la  muchacha 

•  contraer  matrimonio  al  mes 

»de  mi  muerte... 
Sila.  èQue  més? 

Mateu.  iCalla! 

Veus?  ja  ml  hi  tornat  à  perdre... 

>Muerte...  con  la  circunstancia 

»que  debe  ser  jorobado 

*el  que  con  ella  se  enlazca  » 

Que  es  com  dir,  que  '1  que  à  tu  't  vulga 

ja  s'  ha  de  portar  la  carga. 
Sila.       També  es  una  bona  pena, 

óno  us  ho  sembla  aixó  vós,  pare? 
Mateu.   La  pena  serà  per  ell; 

ben  mirat  tu  encare  hi  guanyes. 
Sila.       &Per  qué? 

Mateu.  A  la  nit  pots  ben  bé 

lo  coixí  d*  ell  estalviarte, 
com  qu'  ell  se  1  portarà  sempre... 

Sila.       Si,  just,  burléusen  encare... 
Pró  bah;  vingan  geperuts, 
molt  serà  que  ab  un  ó  altre... 

ESCENA  Y 

Dits  y  SISQUET,  ab  gep  à  la  esquena  y  al  pit. 

Sisquet.  Deu  vos  guart,  ^No  es  pas  aquí 

que  s*  admeten  geperuts 

per  casarse  resoluts 

ab  una  noya? 
Mateu.  Sí,  sí. 

Sisquet.  Donchs  aquí  'm  teniu:  duch  gep 

per  darrera  y  per  devant. 

(Donant  una  volta  perquè  ll  vegin.) 

Vinga  noya  y  vinga  arjant 

y  cap  à  1*  iglesia 
Mateu.  jEp!  iEp! 

Teniu  d4  esperar,  minyó, 

que  1*  asunto  no  vol  bromes, 

hi  falten  molts  punts  y  comes 

per  aclarir  la  qüestió.' 

Entreu  à  casa,  seyeu 

y  espereu  fins  que  se  us  cridi. 
Sisquet.  Bueno,  mes  que  no  s'  oividi 

que  soch  geperut. 
Mateu.  Entreu 

allí  à  la  sala  d'  espera; 

més  tart  ja  us  avisaràn 
Sisquet.  Geperut  soch  per  devant, 

geperut  soch  per  darrera. 

(Entra  à  la  casa  donant  giravols  per- 
què li  vegin  el  gep.) 

Mateu.    Ja  'n  tenim  un. 

Sila.  iQuia  xicot! 

No  s'  està  quiet,  sempre  bota. 
Mateu.    ^Qué  t'  agradat? 
Sila.  Gens  ni  gota: 

si  es  geperut  de  per  tot. 


ESCENA  VI 

MATEU  y  SILA,  després  FALÓ,  ab  gep. 

Sila.       Vaja,  qu'  es  tot  un  suplici 
que  jo  km  tinga  de  casar... 
Mateu.    Paciència,  filleta  meva; 
d'  eix  modo  jo... 

Deu  vos  guart. 

(Quedant  confós.) 

No  es  aquí  .. 

QVaya  una  fatxa!) 
QY  quin  tipo  més  estrany!) 


Faló. 


Mateu 
Sila. 

Faló.      Es  que... 

Mateu.  Pe!'  xó  no  tremoli, 

pot  acostarse,  endevant. 
Faló.      Jo  venia... 
Mateu.  &Fils  y  beta>? 

Faló.      No,  senyor. 
Mateu.  Donehs,  bacallà. 

Faló.      (Potsé  duch  la  gepa  grossa 

y  no  sembla  natural.) 

No  deu  se  en  aquesta  casa, 

dispensin  me  he  equivocat.  (Girantse.)  • 

Mateu.    Home  no  vagi  depressa, 

que  no  s*  erra. 
Faló.  Com  veuran 

soch  molt  curt... 
Mateu.  Això  no  implica... 

Encar  que  no  'ns  ha  esplicat 

1'  objecte  de  sa  visita 

me  1*  hi  pensat  al  instant, 

y  com  qul  encare  no  es  V  hora 

de  resoldre  lo  testat 

pot  entrar  en  aquest  quarto 

que  ja  se  1*  avisarà. 
Faló.      Mil  gràcies.  (Se  'n  va.) 

Mateu.  Andí,  tortuga 

Ja  'n  tenim  dos  de  tancats. 


ESCENA  VII 

Dits  y  PAUET,  ab  gep:  ijo  de  pagès  rich. 

Pauet.    Deu  vos  guart.  iHola  aixerida! 
Sila.       (Aquest  ja  m'  agrada  mes  ) 
Pauet.     ^Encare  no  hi  ha  ningú? 
Mateu.    Si,  home,  si. 

Pauet.  ^Donchs,  que  'm  de  fer? 

Per  que  jo  fins  m'  he  mudat 

y  pentinat,  ja  ho  veyeu. 
Mateu.    Ara  si  que  us  podràn  dir 

que  sou  un  senyor  pagès. 
Pauet.     Ab  la  barretina  nova 

ab  espardenyas  y  '1  gech 

y  '1  clavell  aquí  à  1'  orella... 

quan  vaig  à  ballà  à  cal  Rey 

may  estich  tant  elegant 

com  avuy. 
Sila.  (Ay  qu*  es  distret.) 

Mateu.    Bueno,  paséu  à  la  sala 

y  esperéuse. 

Pauet.  Hasl·i  mís  ver!  (Arxantsen.) 

ESCENA  VIII 
MATEU,  SILA;  aviat  XICH,  ab  gep. 

Mateu.   Sembla  que  la  cosa  marxa; 

si  seguim  un  quart  aixís 

aviat  reunirém 

sis  dotzenes  de  gepichs. 
Sila.       Vos  ray  que  ho  preneu  k  broma. 
Mateu.    iQue  vols  ferhi!  si  à  la  fí 

tot  lo  del  mon  son  romansos, 

son  saynetes  divertits; 

si  t'  hi  encaparras  óqué  hi  guanyas? 

disgustos  y  mil  fatichs. 
Xich.      Deu  vos  dó  bon  dia  à  tots. 
Mateu.    Bon  dia. 

Xich.  M'  han  dit  qu'  aquí, 

donan  rahó  de  no  sé  qué, 

no  sé  com  à  nk  els  gepichs... 
Mateu.    Si,  bon  home. 
Sila.  (Vaya  un  tipo.) 

Mateu.    Ja  podeu  entrà  ailí  dins. 

y  espereuse.  Desseguida 

vindreu. 

Xich*  Bueno,  molt  be  diu         (Mutis  geperut.) 

Mateu.    Ja  'n  tenim  quatre,  endevant, 

aquest  me  sembla  ensopit, 

pero  en  fí,  també  fa  número 

per  que  pugues  escullir. 
Sila.       Quants  més  geperuts,  més  pena. 
Matcu.    No  tonta,  quants  més  grepichs 

més  glòria  per  tu,  puig  prova 

que  tothom  busca  '1  teu  sí, 


ESCENA  IX 

IMts  y  QUEL  ab  gep. 

Quel.      Jo  vinch  per  veure... 
Mateu.  Si,  si; 

ja  ho  suposem»  passi,  passi. 
Quel.      Per  veure  si. .. 
Mateu.  Ja  està  entès. 

Quel.      Per  veure  si... 
Mateu.  No  s'  encanti, 

passi  à  dins  y  esperi  un  poch. 
Quel.      Per  veure  si... 
Mateu.  No  s'  esclami 

ja  ho  veyém. 
Quel.  Per  veure  si... 


Mateu.    Si  vol  veure,  allí  hi  hà  '1  canti. 

Quel.      Per  veure  si... 

Mateu.  Estéra  entesos, 

entri  allà  dins. 
Qlel.  Bueno,  mani; 

(Veyàm  lo  que  'n  surtirà, 

no  'm  deixan  dir  res!) 

(Al  anarscn  ensopega  ab  el  banch.) 
Mateu.  No  caigui. 

Aquest  si  que  de  tots  cinch 
m'  ha  semblat  el  més  tanassi. 


ESCENA  X 
MATEU  Y  SI  LA. 

(Tocan  dotze  hores  ) 

iLes  dotze! 

L'  hora  marcada 
per  enllestí  1  casament: 
Recorda  que  la  Marquesa 
fa  constar  ben  clà  y  ben  net 
que  si  no  't  trobes  casada 
devant  del  Notari,  ab  fé, 
ab  las  condicions  precises 
que  senyala  'i  testament, 
te  quedas  desheredada. 
Lo  que  has  de  fe  es  pregà  à  Deu 
que  si  et  dona  fills,  que  siguin 
guapos  y  ho  tinguen  tot  dret. 
Donchs,  una  cosa  demano; 
voldria  no  se  'm  negués, 
esculli  bé  1  geperut. 
Mateu.    Aixó  ja  sabs  que  ho  pots  fe, 

ets  ben  libre. 
Sila.  D*  aquest  modo 

serà  mon  espòs  aquell 
que  la  tinga  mes  petita. 
Mateu.    0  be  grossa,  es  lo  mateix. 
Sila.       No,  pare;  gepa  per  gepa 

val  mes  petita. 
Mateu.  Si,  es  cert; 

lo  que  dius  es  una  clàusula. 
que  no  consta  al  testament. 

ESCENA  XI 
MATEU,  SILA,  NOTARI  y  SECRETARI  (no  pària.) 

Mateu.    Ja  tenim  aquí  'l  Notari 

per  pendre  nota  de  l*  acta. 


Sila. 
Mateu. 


Sila. 

Not. 

Mateu. 

Not. 

Mateu. 

Not. 

SlLA. 

Not. 


Mateu. 
Not. 

Sila. 

Mateu. 

Not. 

Mateu. 

Not. 

Mateu. 

Not. 


Mateu. 


Salut  y  peles,  Mateu. 
Ben  vingut.  (Noya,  preparat.) 
Crech  que  km  sigut  molt  puntuals. 
Si,  senyors;  aixís  m*  agrada. 
Que  tal  Sila,  ^com  te  trobas? 
Conforme,  per  lo  qu'  es  tracta. 

(Al  Secretari.) 

Senyor  Marrach,  prengui  assiento 
y  anoti  tota  paraula, 
perquè  aixó  son  unes  coses 
que  sfc  han  de  portar  molt  clares. 

(El  Secretari  seu  en  un  banch  i.a  esquerra.) 

Y  be:  ^els  pretendents  son  molts?  (Al  pare.) 
Total  cinch. 

Vamos,  encara... 
Deu  n'  hi  dó. 

Son  molt  estranys. 
Sí,  sí:  n'  hi  ha  de  tota  casta. 
Donchs,  digueu  qu*  ha  fet  efecte 
la  veu  del  pregoner. 

iVaya! 

tiAhont  los  teniu? 

Allí  dintre, 
perquè  no  'ls  toqui  una  ayrada, 
Per  separat  prengui  nota  (Al  Secretari.) 

de  les  histories  que  fassen, 
que  1'  única  y  verdadera 
que  te  de  constar  en  acta, 
serà  la  que  espliqui  '1  jove 
que  ab  la  Sila  ha  de  casarse. 
Quan  vulgueu  obriu  la  porta  (Al  pare.) 

y  que  surti  la  manada. 
Preparis  à  tocà  ferro, 
que  me  'n  vaig  à  obrir  la  gàbia. 

(Va  6.  la  casa,  obra  la  porta  y  diu  cridant.) 

Surtiu  geperuts.  Aquí 

'ls  te  tots  junts  ab  la  carga. 


ESCENA  XII 

Els  mateixos  y  'ls  cinch  geperuts  que  surten  1*  un  darrera 
l1  altre  y  's  colocan  en  rengla  à  la  dreta. 

Not.       Del  moment  que  son  aquí 

suposo  estàn  enterats 

del  assumpto. 
Tots.  Si,  senyor. 

Not.       Bueno,  donchs  anem  per  parts. 

El  primer  que  de  vostès 

aquí  s'  hagi  presentat 

farà  el  favor  d*  esplicarme 


-  16  - 


claroy  brete  y...  terminant, 

per  quó,  com  y  de  quin  modo 

tenen  la  gepa  al  detràs. 
Sisquet.  Dispensi,  senyor  Notari, 

jo  la  tinch  també  al  devant. 
Not.       Be,  bueno;  no  vol  di  res, 

parlo  en  Usis  general, 

dich,  en  testos ,  dich,  en  toscos, 

dich  en  tessis. 

Tots.  Ja!  ja!  ja!  (Rient.) 

Not.  [Silencio! 

Sisquet.  (Vaya  un  Notari.) 

Not.  Continuo. 
Sisquet.  Tiri  avant. 

Not.       La  Marquesa  de  Montjepa 

mana  qu'  es  relati  41  cas. 

Comensi  donchs  el  primer. 

Apunti,  senyor  Marrach.  (Adelantantse.) 
Sisquet.  Ja  que  per  dret  y  per  sort 

me  toca  ser  lo  primé 

per  parlà  aquí,  parlaré 

procurant  no  fer  cap  tort 

Jo,  com  tots  veyent  estant, 

donchs  es  cosa  qu*  es  aeclara, 

més  ben  dit,  salta  à  la  cara, 

geperut  soch  per  devant; 

com  també  's  vritat  entera 

que  per  anivellà  '1  pes 

sens  que  hi  hagi  cap  excés, 

geperut  soch  per  darrera. 

vGirantse  y  fent  saltirons.) 

Aixó  km  ve  desde  petit, 
jo  era  ros,  dret,  sens  estreps: 
pe  '1  carré  jugant  à  geps 
un  dia,  sens  cap  neguit, 
un  xicot  ab  cor  de  hiena 
y  ab  fúria,  que  prou  se  nota, 
'm  và  tirà  la  pilota 
fentme  gepich  de  V  esquena. 
Per  fe  '1  dolor  molt  més  grant 
altre  xicot  atrevit, 
tira,  y  'm  fa  un  gep  al  pit 
fugint  corrent  bromejant. 
D4  aqueli  dia  ivalgam  Deu! 
sols  recordantlo  mk  apeno, 
de  ros,  vaig  quedà  moreno 
y  gepich  tal  com  veyeu. 
Mes  aixó  no  fora  res,  - 
la  carga  ja  ni  m*  embarga, 
lo  que  'm  pesa  de  la  carga 
es  qu'  en  plassas  y  carrers 

per  tot  arreu  per  ahont  passo 
sento  '1  gran  crit  d*  «Esearbat!» 
Àhont  va  aquell  tan  carregat! 
«Tortuga»,  «gepich»,  «ipallaso!» 
«iToca  ferro!»  «Ja  plouià* 
Y...  vaja,  molts  altres  mots 
que  fan  riure  à  n'  els  xicots 
y  à  mí  'm  fan  desesperà. 
Avuy  per  fí,  he  sapigut, 
cosa  que  'm  treu  dels  apuros, 
que  hi  ha  qui  ab  trenta  mil  duros 
necessita  un  geperut. 
Per  xó  soch  aquí,  per  xó: 
perquè  jo  cumpleixo  be, 
lo  qu'  ella  ha  de  menesté 
y  lo  que  desitjo  jo. 
Gepich  d'  aquesta  manera 
crech  la  noya  'm  donaràn, 
per  darrera  y  per  davant, 
per  davant  y  per  darrera. 

(Saluda  y  's  torna  à*  quedà  al  lloch 
d4  avants.) 

Not.       Geperut  número  dos 

te  la  paraula. 
Faló.  (Endavant.) 
Not.       Surti  del  rengle  y  espliquis.        (Al  Secretari.) 
Apunti  senyor  Marràch. 

(S*  adelanta,  tus,  y  es  prepara  ab 
énfasis.) 

Faló.      La  meva  vida  es  molt  trista; 

el  pare  es  deya  Batista. 
Not.       Bueno;  aixó  tan  se  'ns  endona. 
Faló.      Y  la  mare  's  fa  ferí 

un  diumenge  al  dematí 

en  el  mercat  de  Cardona. 
Not.  Tot  aixó  no  cal  saberho. 
Faló.      Tinch  un  oncle  curandero 

y  un  altre  que  ven  sabates. 
Not.  Tira  al  dret  y  aném  al  gra. 
Faló.      El  meu  avi  va  inventà 

uns  polvos  per  matar  rates. 
Not.       Tot  aixó  es  palla. 
Faló>  Aburrit 

fujo  de  casa  una  nit; 

vaig  anar  tot  sol  y  à  peu 

sense  res  dintre  la  panxa 

desde  '1  canal  de  la  Manxa 

fins  à  prop  de  Cardedeu. 

Allí  'm  varen  recullir, 

mitj  any  em  van  mantenir 

y  em  van  treure  ab  cuatre  nates 

perquè  un  dia  per  dinar 

tot  sol  me  vareig  menjar 

una  roba  de  patates. 
Not.  Tot  aixó  no  te  cap  fí. 
Faló.      Em  vaig  enamorà  allí 

d'  una  mossa  molt  guapassa 

y  em  va  donà  una  carbassa 

que  se  'm  va  entrevessà  aquí. 

Es  aquest  bulto  tan  gros 

que  ja  us  dich  jo  que  'm  consum 

perquè  no  es  ni  carn  ni  es  os. 
Not.       Y  donchs  que  es? 
Faló.  Tot  es  tendrúm; 

(embolica  que  fa  fort) 

aquest  es  !'  únich  motiu 

de  que  jo  siga  tan  tort 

y  si  per  cas  no  m'  hi  mort... 

es  perquè  encare  soch  viu. 
Not.       Està  bé:  te  la  paraula 

el  tercer,  pot  comensar 

esplicant  com  els  demés 

1'  historia,  ab  tots  els  detalls, 

del  seu  gep,  ó  de  la  gepa, 

que  aixó  pe  cl  cas  es  igual. 
Sisquet.  Apa,  mestre,  à  vos  us  toca. 
Mateu.    (Veyàm  aquest  que  dirà.) 

Pauet.     Comenso  donchs.  (S4  adelanta.) 

Not.  Atención... 
y  apunti,  senyor  Marràch. 

(El  Secretari  prepara  un  altre  íull  de 
paper  y  segueix  escribint.) 

Pauet.    Jo  ja  he  nascut  desgraciat, 

(iSenyor!  idoneume  una  ajuda!)       (Tel  gep.) 

y  per  fer  tanta  crescuda 

lo  meu  genit  hi  ha  ajudat. 

Geperuts  pe  '1  meu  istil 

veureu  ab  cara  ensopida... 

Jo  he  sigut  tota  ma  vida 

mes  tranquil  que  '1  Rey  Tranquil; 

Jo  les  venj anses  dete'sto; 

may  he  tingut  una  pena; 

tot  m'  ho  sé  tirà  à  1'  esquena, 

(es  clà  icom  que  hi  ha  tan  puesto!) 

Aquest  gep,  desde  molts  anys, 

es  company  al  meu  destí; 

per  aixó  es  que  jo'l  faig  serví 

per  rebost  dels  desenganys. 

La  quitxalla  prou  se  'n  riu, 

las  noyas  prou  m'  abandonan, 

pero  à  mí...  totes  me  ponan, 

no  'n  faig  cas  de  lo  que  's  diu. 

No  obstant  y  aixó,  aquest  difunt      (Pel  gep.) 

iha  rebut  mes  cops  al  mon! 

sempre  que  rep  un  afront, 

s'  en  puja  un  xich  mes  amunt. 

Pero  aixó  que  sembla  estret, 

es  una  comoditat; 

quan  tinch  son  y  estich  cansat 

em  serveix  de  coixinet. 

Donchs,  sí;  fills  meus,  aquest  dia, 

varen  dir  me:—  Noy  bufó* 

si  arribés  jo  à  tení  aixó, 

vos  juro  que  4m  mataria  — 

Jo  després,  un  cop  pensat, 

y  habent  sapigut  la  nova, 

per  si  '1  matarse  no  prova, 

mes  val  que  'in  casi,  ^vritat? 

Aixís  es  que  jo  he  vingut 

à  presentarme,  per  veure 

si  a)  menos  un  hom  pot  heure 

lo  que  ja  'xn  creya  perdut. 

Per  veure  si  puch  tení, 

(deixant  ló  genit  alegra) 

després  d'  una  sort  tant  negra 

una  ditxa  sense  fí. 
Not.       Segueixi  el  número  quatre. 
Xich.  Presente. 
Not.  Segueixi  '1  cas 

tal  y  com  ha  vist  qu'  han  fet 

un  à  un  els  seus  companys. 
Xich.      Està  be,  senyor  Notari. 
Not.       Apunti,  senyor  Marràch.  (Al  Secretari.) 

Per  Deu  no  's  descuidi  res. 
Sisquet.  Apunta  y  no  tira  may. 
Not.       Silenci;  jove,  comensi; 

apunti,  vagi  apuntant. 
Xich.      Que  jo  siga  geperut 

ningú  ho  té  de  trovà  estrany, 

el  pare,  V  avi,  la  mare, 

1'  oncle,  la  tia,  el  germà 

y  un  gos  que  hi  havia  à  casa 

tots  geperuts  hem  estat; 

y  si  haig  de  parlà  ab  franquesa 

el  gepich  mes  ben  plantat 

que  de  tota  la  familia 

te  kl  bulto  mes  ben  posat 

es  un  servidó,  no  es  broma; 

per  Sant  Quirse  tothom  sab 

que  *1  geperut  mes  corrido 

mes  tunante  y  mes  galant 

es  el  que  aquí  us  enrahona, 

el  xich  de  cal  Escarbat. 

Per  lo  tant,  penso  y  espero 
que  à  favor  meu  fallaran 
y  si  no  'm  doneu  la  noya... 
al  menys  que  'm  donguin  els  rals. 
Sisquet.  Demano  que  consti  ab  acte 

que  aquest  que  ara  aquí  ha  parlat 
se  li  coneix  ab  les  trasses 
que  va  ab  mala  fé. 


Xich.  Es  engany! 

Pauet.    Que  si! 
Faló.  Trayeulo! 
Xich.  Es  mentida. 

P.  F.  q.    Fora,  fora.  f 
Not.  Tinguem  pau, 

y  no  us  esgarreu,  tanoques, 

be  prou  que  'n  sou  d'  esguerrat?. 
Si  la.       Ay,  pare,  aixó  s'  embolica. 
Mateu.    Ja  ho  desembolicaràn. 
Not.       Ara  passarém  à  1'  altre 

qu'  es  lo  últim  dels  presentats. 

Geperut  número  cinch. 
Quel.  Servidor. 
Not.  Ja  pot  parlar. 

Quel.      Ab  permís,  senyor  Notari. 
Not.       Apunti,  senyor  Marràch. 
Quel.      Quan  jo  vaig  vení  al  mon,  era 


dret,  potser  tant  com  vostè, 
lc  ser  geperut  me  vé 
tot  d'  un  pinyol  de  cirera. 
M'  esplicaré:  de  petit 
m'  agradaban  tant  y  tant 
que  me  4n  anava  atipant 
y  no  'm  feyan  mal  profit. 
Un  dia,  encare  era  un  tap, 
vaig  cometre  '1  gran  bunyol 
de  volguerme  envià  un  pinyol 
que  se  'm  va  quedà  aquí  al  pap. 
De  primer  no  'm  vaig  fer  cas, 
pero  al  cap  de  un  any  ó  així  .. 
vaig  reparà  que  d'  aquí  (L'  esquena.) 

jo  m'  anava  tornant  gras. 
El  bulto  va  anar  creixent 
per  si  sol,  y,  ^sabeu  qu4  era? 
que  aquell  pinyol  de  cirera 
anava  sempre  en  aument. 
y  à  copia  de  menjà  y  beure, 
es  clar,  1'  anava  regant 
fins  qu'  arrivà  à  creixe  tant 
com  ara,  que  s'  hi  pot  seure. 
Sort  tinch  que  'I  pinyol  aquet 
se  'm  và  quedà  aquí  mateix, 

si  va  avall  y  al  ventre  'm  creix 

ja  'ls  dich  jo  que  'm  compromet. 

Com  no  so  amich  de  converses 

crech  que  s'  hauràn  convensut 

de  que  soch  ben  geperut: 

el  meu  gep  pesa  vint  térses. 
Sila.       (La  mentida  si  que  pesa.) 
Mateu.    (Aquest  no  's  descalsa  pas, 

quina  barra  te  4  fulano.) 
Sisquet.  Ja  haureu  quedat  descansat. 
Not.       jbtteno:  xisto  y  escuchado 

las  relaciones  formals, 

donya  Sila  Tapias,  tiene 

la  palabra.  Tu  diràs. 
Mateu.   Noya,  ja  has  sentit  à  tots  (A  la  Sila.) 

tal  y  com  s'  han  esplicat... 

Sols  falta  lc  parer  teu 

per  r  assuuipto  terminar. 

Veyas  donchs,  que  desideixes 

y  enllestim  perquè  's  fa  tart. 
Sila.       Jo  no  se...  d«  cop  y  volta 

fa  de  mal  dir...  ja  veurà, 

àque  li  sembla  à  vostè?  (Al  Notari.) 

Not.  Noya; 

jo  no  'm  tinch  de  casar  pas. 

Tu  tria  '1  que  mes  t*  agradi, 

cap  à  la  iglesia,  y  en  paus; 

un  si,  ben  fort,  las  tres  creus 

que  vos  farà  el  capellà; 

un  bon  tech  per  celebrarho; 

una  anada  à  Montserrat; 

pagar  els  meus  honoraris 

y...  que  siga  per  molts  anys. 
Sila.       (iQuina  pena!  jo  casarme     (Apart  al  seu  pare.) 

ab  un  gepich!  jo  que  tants 

joves  guapos  y  de  rumbo 

he  tingut  sempre  al  voltant.) 
Mateu.    Si,  pero  los  que  't  volta  van 

cap  disposava  d'  un  ral. 

Mucha  planta  y  poca  uva. 

Aquets  en  cambi  tindràn 

trenta  mil  naps,  lo  que  sobra 

per  viure  en  tranquilitat, 

y  salvarme  de  la  ruina 

que  m'  amenassa  temps  hà. 

De  tots  modos,  filla  meva, 

fes  lo  que  vulguis,  ja  sabs 

que  t'  estimo  ab  tota  1*  ànima, 

no  vull  que  pugues  dir  may 

que  per  mi... 
Sila.  No,  pare,  no; 

'm  caso,  ja  està  pensat. 

(Apart  per  ella.) 
(Si  no  'm  caso  aquest  dot  perdo, 
y  si  'm  caso..,  tant  se  val, 
acabo  d'  una  vegada; 
ab  diners  tot  marxa  avant.) 
Sisquet.  Be;  óque  no  enllestim  la  feyna? 


Xich.      Esperat  que  deu  triar. 
Faló.      No  estich  pas  tant  ab  un  amo. 
Sila.       (Al  cap  de  vall,  mal  per  mal, 

liaré  dels  geperuts 

qui  ho  siga  menos.) 
Mateu.  (Es  clà, 

aixó  sempre  es  un  consol.) 
Quel.      (Que  s'  hi  pensa. ( 
Sisquet.  (<<  Acabarà?) 

Not.       gNo  'm  havías  dit  Sileta, 

qu*  estavas  conforme  ja 

en  casarte? 
Sila.  Ho  estich,  vaja. 

Not.       ^Per  qué  vaciles? 
Sila.  (Ja  vaig: 

es  que  pensava...) 
Not.  òQue  penses? 

Sila.       Que  per  poguer  be  apreciar, 


el  mostruari  de  gepas 
podrien  tots  ells  plegats 
ballar  aquí  una  sardana 
y  en  tant  anessin  voltant 
jo  m'  aniria  fent  càrrech 
del  que  sab  mes  de  ballar 
y  del  gep  que  mes  m'  agradi 
per  poguer  d'  un  cop  triar. 
Not.       Ben  pensat;  si  es  el  teu  gust 
aquest  no  se  lt  deu  negar. 
Apa,  minyons,  formeu  rotllo 
y  à  veure  qui  es  el  que  sab 
puntejar  millor. 
Sisquet.  Arriba! 
Faló.      Rotllo  noys;  serà  la  gran 

sardana  dels  geperuts. 
Pauet.    Vinga  música. 
Xich.  Ah  salau! 

(El  piano  tocarà  una  sardana  qualse- 
vol, que  ballaràn  ab  tota  serietat  y  lo 
millor  que  sàpiguen }  els  cinch  gepe- 
ruts.) 

Not.       Molt  be,  noys,  tots  1*  habeu  treta. 
Xich.      Jo  crech  que  no  V  hi  tret  pas. 
Not.       Ja  t'  hi  has  ficsat  be,  Sileta. 
Sila.       Si,  senyo. 

Not.  Donchs,  endevant. 

óQuin  esculleixes? 
Sjla  .  Aquest. 

(Donant  la  mà  ú.  Pauet,  qu'  es  el  que 
te  la  gepa  mes  petita.)  , 

Pauet.    Ja  es  meva!  Viva!  Sal  au!  (Saltant  alegre.) 

Donguin  fé,  senyor  Notari. 
Not.       Apunti  senyor  Marràch. 

«Después  de  visto  y  triado 

«la  Sila  de  casa  'n  Tap, 

»los  cínco...  yeperatudos 

»que  espusieron  con  afàn 

»petición  de  matrimonio, 

»la  Sila  dió  un  si  formal 

»al  senor  D... 

óCom  te  dius? 
Pauet.  Pau  Toballó  y  Plegamans. 
Not.       «Senor  Pablo  Servilleta 

«y  Dobla  manos.» 
Tots.  Ja!  ja!  (Rient  fort.) 

Not.       ^De  qué  us  rieu  poble  bàrbaro? 

<jDe  que  rieu  ignorants? 

El  nom  es  tal  com  el  dicta, 

traduhit  al  castellà. 

óD4  ahont  ets  fill? 
Fauet.  De  Monislrolo. 

Not.       iQuin  poble!  No  ll  conecb  pas! 
pauet.     Home,  si;  de  Monistrol 

traduhit  del  castellà. 
Not.       ^Quants  anys  tens? 
Pauet.  Dinou  de  fets, 

vaig  ferlos  pe  '1  dijous  e:ras. 
Sisquet.       està  tan  magre?  no  '1  cregui. 
Not.       Teva  es  la  noya. 
Pauet.  iSalau! 

abrassam,  Sileta  meva 

y  aném  à  V  iglesia  aviat 

que  la  casera  m'  apreta. 
Sila.       Uy,  uy,  uy,  que  va  cremat. 
Faló.      Que  està  content  en  tortuga! 
Pauet.    Si,  ja  us  podeu  ben  burlar, 

quan  menos  ara  '1  meu  gep 

entre  dos  no  pesa  tant. 
Sisquet.  Molt  menos  me  pesa  à  mi, 

de  geperut  no  ho  soch  pas.        (Se  treu  el  gep.) 
Faló.      Jo  tampoch.  (Van  treyentse  els  geps.) 

Xich.  Y  jo  tampoch. 

Quel.      Y  jo  tampoch:  carregat 

he  vingut  sols  per  fer  broma. 
Sisquet.  Tots  havém  pensat  igual. 
Com  à  regalo  de  boda 

Jes  gepes  te  pots  portar. 

Sila.  (?Y  tu  que  no  te  la  treus?  (Agafantli  el  bras.) 
Pauet.     Jo,  Sileta,  no  puch  pas, 

perquè  soch  gepich  de  veres, 

ja  veus  que  no  t'  he  enganyat. 
Sila.       iDeu  meu  que  soch  desgraciada! 
Sisquet.  jVaya  una  broma! 

Tots.  Ja!  ja!  (Rient.) 

Pauet.    Be,  si,  rieu;  jo  '1  que  penso 

que  'ls  trenta  mil  tinch  guanyats. 
Sisquet.  Vaja,  alante. 
Faló  Divertirse. 
Xich.     Adeu,  tortuga. 
Quel.  Adeu,  rap. 

Sisquet.  Que  siga  la  enhorabona. 
Faló.      Vaja  Sila,  per  molts  anys. 
Pauet.     La  ràbia  se  us  encomana       (Molta  animació.) 

perquè  aquest  joch  1'  heu  perdut. 

Ara  un  aplauso  es  demana  (Al  públich.) 

si  els  agradat  La  Sardana 
dels  Geperuts. 

